《同马水部蒋农部吴山晚眺》
明代·游朴

隔江遥送夕阳舂，并马吴山第一峰。东挹扶桑沧海接，西招天竺翠微重。

城鸦渐满来时路，野鹤空留去后踪。莫以登临生感慨，芳尊乍可破尘容。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。